text: MF'er mødte torturoffer
  26 februar 2013 kl. 15.19
  Folketingsmedlem Marlene Borst Hansen (R), valgt i Kolding, mødte en tidligere kvindelig børnesoldat, da hun tirsdag besøgte Rehabiliteringscenter for Torturofre i Haderslev.
  - Hun har haft forfærdelige oplevelser, og i Danmark har hun mødt et system, der ikke forstår hende. Mødet med hende gik lige i maven. Oplevelsen tager lidt tid at bundfælde sig, siger Marlene Borst Hansen.
  Sammen med formanden for socialudvalget i Kolding, Tine Roos Nørgaard (K), blev hun vist rundt på centret af centerleder Anna Marie Erbs.
  